Document ID: 31977D0455

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1977 περί τροποποιήσεως της αποφάσεως 75/365/ΕΟΚ "περί συστάσεως Επιτροπής Ανωτάτων Δημοσίων Υπαλλήλων στον τομέα της Δημοσίας Υγείας"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πρόταση της Επιτροπής,
Εκτιμώντας:
ότι με την απόφαση 75/365/ΕΟΚ(1) το Συμβούλιο συνέστησε Επιτροπή Ανωτάτων Δημοσίων Υπαλλήλων στον τομέα της Δημοσίας Υγείας, η οποία έχει σαν αποστολή να επισημαίνει και να αναλύει τις δυσκολίες στις οποίες ενδεχομένως να προσκρούσει η εφαρμογή των οδηγιών περί του δικαιώματος εγκαταστάσεως και της ελεύθερης παροχής υπηρεσιών των ιατρών, να συγκεντρώνει κάθε χρήσιμη πληροφορία για τις προϋποθέσεις σύμφωνα με τις οποίες παρέχεται η ιατρική περίθαλψη στα Κράτη μέλη και να διατυπώνει γνώμες, οι οποίες να διευκολύνουν τον προσανατολισμό των εργασιών της Επιτροπής προς ενδεχόμενες τροποποιήσεις των οδηγιών αυτών-
ότι η εφαρμογή των μέτρων, τα οποία έλαβε το Συμβούλιο περί της πραγματικής ασκήσεως του δικαιώματος εγκαταστάσεως και της ελεύθερης παροχής υπηρεσιών, καθώς και του συντονισμού των νομοθετικών, κανονιστικών και διοικητικών διατάξεων, οι οποίες αφορούν στις δραστηριότητες των νοσοκόμων, που παρέχουν βοήθεια γενικής φύσεως, μπορεί να δημιουργήσει προβλήματα, τα οποία φαίνεται ενδεδειγμένο ότι πρέπει ομοίως να εξετάζονται από κοινού-
ότι πρέπει να ληφθούν επίσης υπόψη τα προβλήματα, τα οποία θα μπορούσαν να δημιουργηθούν για άλλες κατηγορίες προσωπικού, που παρέχουν υπηρεσίες νοσοκόμου-
ότι είναι σκόπιμο να επιφορτισθεί με την αποστολή αυτή, η Επιτροπή των Ανωτάτων Δημοσίων Υπαλλήλων στον τομέα της Δημοσίας Υγείας, η οποία συνεστήθη με την απόφαση 75/365/ΕΟΚ-
ότι κατά συνέπεια, πρέπει να διευρυνθούν οι αρμοδιότητες της επιτροπής αυτής.
ΑΠΟΦΑΣΙΖΕΙ:
Άρθρο μόνο
Το κείμενο του άρθρου 2 της αποφάσεως 75/365/ΕΟΚ αντικαθίσταται από το ακόλουθο κείμενο:
" Άρθρο 2
Η επιτροπή έχει ως αποστολή:
- να επισημαίνει και να αναλύει τις δυσχέρειες στις οποίες ενδεχομένως προσκρούει η εφαρμογή των οδηγιών 75/362/ΕΟΚ(2), 75/363/ΕΟΚ(3), 77/452/ΕΟΚ(4) και 77/453/ΕΟΚ(5),
- να συγκεντρώνει κάθε χρήσιμη πληροφορία για τους όρους υπό τους οποίους παρέχεται από τους γιατρούς η γενική και ειδικευμένη ιατρική περίθαλψη στα Κράτη μέλη,
- να συγκεντρώνει κάθε χρήσιμη πληροφορία για τους όρους υπό τους οποίους παρέχεται στα Κράτη μέλη η περίθαλψη από τους νοσοκόμους υπευθύνους γενικής περιθάλψεως,
- να διατυπώνει γνώμες οι οποίες να διευκολύνουν τον προσανατολισμό των εργασιών της Επιτροπής με σκοπό την ενδεχόμενη τροποποίηση των ανωτέρω οδηγιών."
Έγινε στο Λουξεμβούργο, στις 27 Ιουνίου 1977.

Labels: 10
0
15